Babelscape/SREDFM huggingface dataset:
Στήβεν Γκρόσμπυ

Ο Στήβεν Γκρόσμπυ (Steven Grosby) είναι καθηγητής θρησκείας στο Πανεπιστήμιο Clemson, Νότια Καρολίνα, ΗΠΑ. 

Έλαβε το διδακτορικό του από την Επιτροπή επί της Κοινωνικής Σκέψης (Committee on Social Thought) του Πανεπιστημίου του Σικάγο. 

Οι ερευνητικοί τομείς του περιλαμβάνουν την αρχαία Εγγύς Ανατολή, την εβραϊκή Βίβλο, τη σχέση μεταξύ θρησκείας και εθνικότητας και την Κοινωνική και Πολιτική Φιλοσοφία. 

Άρθρα του έχουν δημοσιευτεί σε περιοδικά όπως το "Zeitschrift fur die alttestamentliche Wissenschaft", το History of Religions, το Journal of the Economic and Social History of the Orient, το Archives Europeennes de Sociologie, και το Nations and Nationalism. 

"Ο Γκρόσμπυ πιστεύει ότι η ανθρώπινη τάση να σχηματίζει προσκολλήσεις στην εικόνα της πατρογονικής γης. . . προτείνει κάτι θεμελιώδες για την ανθρώπινη συμπεριφορά. " 

Στο βιβλίο του "Biblical Ideas of Nationality: Ancient and Modern", (Βιβλικές Ιδέες για την Εθνότητα: Αρχαίες και Σύγχρονες) ο Γκρόσμπυ υποστηρίζει ότι οι ιδέες της σύγχρονης εθνικότητας υπήρχαν ήδη στην Αρχαία Εγγύς Ανατολή σε μέρη όπως η Αρμενία, η Εδώμ, η Αίγυπτος, και ειδικά το Βιβλικό Ισραήλ, το οποίο αργότερα έγινε το σημαντικότερο μοντέλο για την Ευρώπη σχηματισμός έθνους. 

Ο Γκρόσμπυ υποστηρίζει ότι «από τα τέλη του 7ου αιώνα π.Χ. περίπου… το Ισραήλ εμφανίζεται ως ένα πλήρες έθνος».
Ντάλτον Ταγκελάγκι

Ο Ντάλτον Ταγκελάγκι ("Dalton Tagelagi", γεννημένος στις 5 Ιουνίου 1968) είναι πολιτικός του Νιούε και πρωθυπουργός από τον Ιούνιο του 2020. Εκλέχτηκε πρωθυπουργός από τη Συνέλευση του Νιούε στις 11 Ιουνίου 2020, νικώντας τον Ο'Λαβ Τζέικομπσεν με 13 ψήφους έναντι 7. 

Ο Ταγκελάγκι είναι ο γιος του Σαμ Πάτα Εμάνι Ταγκελάγκι, ο οποίος διετέλεσε Πρόεδρος της Συνέλευσης του Νιούε από το 1976 έως το 1993.
Η Μεγάλη Σύγκρουση

Η Μεγάλη Σύγκρουση (γερμανικά: Krieg der Träume) είναι μια σειρά δραματικού ντοκιμαντέρ από τους Γιαν Πέτερ και Γκούναρ Ντέντιο. Η σειρά είναι η συνέχεια του 14 - Ημερολόγια του Μεγάλου Πολέμου (2014) και αφηγείται τις προσωπικές ιστορίες δεκατριών ανθρώπων από την Ευρώπη την εποχή του μεσοπολέμου. Η σειρά ήταν τμήμα του εγχειρήματος "Σύγκρουση των Μελλόντων" (Clash of Futures). Πέρα από τη σειρά, το εγχείρημα περιλάμβανε ένα θεατρικό και ένα ραδιοφωνικό έργο, ένα βιβλίο, διάφορες ειδικές εκδηλώσεις σε όλη την Ευρώπη και μια εκστρατεία στα μέσα κοινωνικής δικτύωσης. Στην 100ή επέτειο της λήξης του Α΄ ΠΠ, η σειρά οχτώ επεισοδίων έκανε πρεμιέρα στις 11 Σεπτεμβρίου 2018 στο Arte.
Ντιέγκο ελ Σιγάλα

Ο Ντιέγκο Ραμόν Χιμένεθ Σαλαθάρ (ισπανικά: "Diego Ramón Jiménez Salazar", 27 Δεκεμβρίου 1968), γνωστός περισσότερο ως Ντιέγκο ελ Σιγάλα (Diego el Cigala) είναι Τσιγγάνος από την Ισπανία τραγουδιστής της φλαμένκο gypsy.
Βραζιλιάνικο Δημοκρατικό Κίνημα

Το Βραζιλιάνικο Δημοκρατικό Κίνημα (Πορτογαλικά: "Movimento Democrático Brasileiro)" είναι ένα κεντρώο πολιτικό κόμμα στη Βραζιλία. Είναι το πιο πολυμελές κόμμα της χώρας, με 2.163.253 μέλη τον Μάιο του 2020. 

Ιδρύθηκε το 1980, με αρχική ονομασία «Κόμμα του Βραζιλιάνικου Δημοκρατικού Κινήματος», για να διαδεχθεί το «Βραζιλιάνικο Δημοκρατικό Κίνημα», που ήταν το κόμμα της αντιπολίτευσης στο δικομματικό καθεστώς που επέβαλε η στρατιωτική δικτατορία το 1965, και διαλύθηκε το 1979 με την έλευση του πολυκομματισμού.
Βιετναμέζοι

Οι Βιετναμέζοι ή Κιν () είναι εθνότητα και έθνος που ζει στο Βιετνάμ της Νοτιοανατολικής Ασίας. Μιλούν την βιετναμέζικη γλώσσα, την αυστροασιατική γλώσσα με τους περισσότερους ομιλητές. Αποτελούν το 85.32% του πληθυσμού του Βιετνάμ στην απογραφή του 2019. Επίσημα είναι γνωστοί ως Κιν (người Kinh) για να διακρίνονται από τις μειονοτικές εθνότητες που ζουν στη χώρα. Το παλαιότερο καταγεγραμμένο όνομα των αρχαίων Βιετναμέζων είναι το Λακ (ή Λακ Βιέτ).
Παρόλο που οι Βιετναμέζοι είναι γεωγραφικά, γλωσσικά και γενετικά Νοτιοανατολικοί Ασιάτες, ανήκουν στην κινεζική πολιτιστική σφαίρα λόγω της ιστορικής κινεζικής κυριαρχίας στο Βιετνάμ. Οι Βιετναμέζοι παρουσιάζουν πολιτστικές ομοιότητες με τις γειτονικές νότιες υποομάδες των Κινέζων Χαν και άλλων εθνικών ομάδων της νότιας Κίνας. Η λέξη Βιέτ προέρχεται από το Μπακ Βιέτ ("Μπαϊγιουέ" στα κινέζικα) ενώ το Ναμ σημαίνει νότιος. Ο όρος "Μπαϊγιουέ" χρησιμοποιούταν στα αρχαία χρόνια για να περιγράψει διάφορους μη κινεζικούς λαούς που ζούσαν στα νότια. Όλο μαζί, το όνομα Βιετνάμ σημαίνει "στα νότια του Βιέτ", καθώς το Βιετνάμ βρίσκεται νότια του Μπακ Βιέτ. 

Οι Βιέτ είναι μια από τις 4 κύριες ομάδες Βιετόφωνων στο Βιετνάμ, μαζί με τους Μουόνγκ, Το και Τσουτ.
Χαντίθα

Η Χαντίθα (αραβ. حديثة) είναι πόλη του Ιράκ, στο Κυβερνείο Αλ Ανμπάρ, περίπου 240 χιλιόμετρα βορειοδυτικά της Βαγδάτης και πρωτεύουσα ομώνυμου διαμερίσματος. Είναι αγροτική πόλη, κτισμένη πάνω στον ποταμό Ευφράτη, σε γεωγραφικές συντεταγμένες πλάτος 34°08΄23΄΄ Βόρειο και μήκος 42°22΄41΄΄ Ανατολικό και σε μεσοσταθμικό υψόμετρο 107 μέτρα πάνω από τη μέση επιφάνεια της θάλασσας. Ο πληθυσμός της είναι περίπου 46.500 κάτοικοι, οι περισσότεροι Άραβες και Σουνίτες μουσουλμάνοι. Η πόλη βρίσκεται κοντά στην τεχνητή λίμνη Καντισίγια (Μπουχαϊράτ αλ Καντισίγια), η οποία δημιουργήθηκε με την ανέγερση του (ομώνυμου της πόλεως) Φράγματος Χαντίθα, του μεγαλύτερου στο Ιράκ.
Νεπαλέζοι

Οι Νεπαλέζοι (νεπαλικά: नेपाली गण) είναι οι ινδοάριοι και σινοθιβετιανοί κάτοικοι του Νεπάλ σύμφωνα με τις διατάξεις του νεπαλικού νόμου υπηκοότητας. Η χώρα είναι πατρίδα πολλών εθνικοτήτων. Λόγω αυτού, οι Νεπαλέζοι δεν εξισώνουν την εθνικότητά τους με την εθνότητα και τη γλώσσα, αλλά την εξισώνουν με την υπηκοότητα και τη αφοσίωση. Οι περισσότεροι Νεπαλέζοι είναι υπήκοοι Νεπάλ, αν και στη χώρα ζουν επίσης μη υπήκοοι κάτοικοι, άτομα με διπλή υπηκοότητα και μετανάστες (οι οποίοι έχουν το δικαίωμα να διεκδικήσουν τη νεπαλική υπηκοότητα). Οι Νεπαλέζοι αποτελούνται τόσο από αυτόχθονες κατοίκους όσο και απογόνους μεταναστών από την Ινδία, το Θιβέτ και τμήματα της Βιρμανίας, του Γιουνάν και άλλων περιοχών (ακόμη και από την Κεντρική Ασία). Το Νεπάλ είναι μια πολυεθνική και πολυπολιτισμική χώρα. Η κοιλάδα της Κατμαντού, στην περιοχή των μέσων λόφων, αποτελεί ένα μικρό τμήμα της έκτασης της χώρας, αλλά είναι η πιο πυκνοκατοικημένη περιοχή της χώρας. Εκεί ζει σχεδόν το 5% του πληθυσμού της χώρας.
Ανδορρανοί

Ανδορρανοί () αποκαλούνται οι κάτοικοι ή όσοι έχουν τόπο γέννησης την Ανδόρρα. Οι Ανδορρανοί μιλούν την βορειοδυτική διάλεκτο της καταλανικής γλώσσας. Οι Ανδορρανοί είναι οι απόγονοι των Καταλανών αγροτών που εγκαταστάθηκαν σε ορεινές κοιλάδες κατά τα αρχαία χρόνια. Ο συνολικός αριθμός των αυτόχθονων Ανδορρανών ανέρχεται στα 34.989 άτομα. 

Ο ανδορρανός πολιτισμός μοιάζει πολύ με τον καταλανικό. Ωστόσο οι Ανδορρανοί έχουν μια έντονα εκφρασμένη εθνική ταυτότητα, η οποία βασίζεται στις ιστορικές παραδόσεις αιώνων. Η επαφή του ανδορρανού με τον καταλανικό πολιτισμό έχει ενταθεί στις τελευταίες δεκαετίες λόγω της μαζικής μετανάστευσης . 

Στα τελευταία χρόνια η δημογραφική σύνθεση της χώρας έχει αλλοιωθεί σημαντικά λόγω της εισροής χιλιάδων μεταναστών από την Ισπανία και την Πορτογαλία κατά κύριο λόγο. Γι'αυτό η κυβέρνηση της Ανδόρρας έχει κάνει μερικές τροποποιήσεις στο νόμο περί απόκτησης της ανδορρανής ιθαγένειας, περιπλέκοντας το πλαίσιο για την απόκτησή της. 

Θρησκευτική επισκόπηση: Οι περισσότεροι Ανδορρανοί είναι ρωμαιοκαθολικοί. Η πολιούχος αγία της Ανδόρρας είναι η Παναγία της Μεριτσέλ. Το αρχικό άγαλμα της Παναγίας της Μεριτσέλ κάηκε στις 8 Σεπτεμβρίου 1972. Ο αρχιτέκτοντας Ρικάρντο Μποφίλ σχεδίασε ένα αντίγραφο της το 1976. Το όνομα Μεριτσέλ είναι κάπως δημοφιλές όνομα στην Ανδόρρα και την Καταλονία.
Γιώργος Ξηντάρης

Ο Γιώργος Ξηντάρης (Σκόπελος, 28 Οκτωβρίου 1952) είναι Έλληνας ερμηνευτής του ρεμπέτικου τραγουδιού και οργανοπαίχτης (μπουζούκι, μπαγλαμάς). Ένας μουσικός που συνεχίζει τη διάδοση των τραγουδιών του Μάρκου Βαμβακάρη και της σχολής του λεγόμενου Πειραιώτικου Ρεμπέτικου.
Αργεντίνοι

Οι Αργεντίνοι (επίσης γνωστοί ως Αργεντινοί, , θηλυκή μορφή "") είναι τα άτομα που σχετίζονται με την Αργεντινή. Η σχέση αυτή μπορεί να είναι κατοικησιακή, νομική, ιστορική ή πολιτιστική. Για τους περισσότερους Αργεντίνους, αρκετές (ή όλες) από αυτές τις συνδέσεις υπάρχουν και είναι συλλογικά η πηγή του αυτοπροσδιορισμού τους ως Αργεντίνοι.

Η Αργεντινή είναι μια πολυεθνική και πολύγλωσση κοινωνία, η οποία είναι πατρίδα εκατομμυρίων ατόμων με διάφορες εθνικές, θρησκευτικές και εθνοτικές καταγωγές. Η πλειοψηφία του πληθυσμού της Αργεντινής αποτελείται από τους μετανάστες από χώρες του Παλαιού Κόσμου και τους απογόνους τους. Λόγω αυτού, η πλειοψηφία των Αργεντίνων δεν εξισώνουν την εθνικότητα τους με την εθνότητά τους αλλά με την αφοσίωση και την υπηκοότητα στην Αργεντινή. Πέρα από τον ιθαγενή πληθυσμό, σχεδόν όλοι οι Αργεντίνοι και οι απόγονοί τους μετανάστευσαν στη χώρα κατά τη διάρκεια των πέντε τελευταίων αιώνων. Επίσης, η Αργεντινή είναι μια από τις χώρες που έχουν δεχθεί τους περισσότερους μετανάστες στη σύγχρονη ιστορία. Η Αργεντινή στεγάζει 6.6 εκατομμύρια μετανάστες σήμερα. Στεγάζει τον μεγαλύτερο πληθυσμό μεταναστών μετά τις Ηνωμένες Πολιτείες (οι οποίες στεγάζουν 27 εκατομμύρια μετανάστες), ξεπερνώντας διάφορους προορισμούς μετανάστευσης όπως ο Καναδάς, η Βραζιλία και η Αυστραλία.

Σύμφωνα με την αργεντίνικη απογραφή του 2010, η Αργεντινή είχε πληθυσμό 40.091.359 κατοίκων, εκ των οποίων οι 1.805.957 (ή το 4.6% του πληθυσμού) είχαν γεννηθεί στο εξωτερικό. Η χώρα έχει εδώ και καιρό ένα από τα χαμηλότερα ποσοστά πληθυσμιακής αύξησης στην Λατινική Αμερική, η οποία εκτιμήθηκε στο 0.917% ετησίως, με ποσοστό γεννητικότητας 16.32 γεννήσεων ανά 1.000 άτομα και θνησιμότητα που φτάνει τους 7.54 θανάτους ανά 1.000 άτομα. Απολαμβάνει επίσης ένα σχετικά χαμηλό ποσοστό βρεφικής θνησιμότητας. Το ποσοστό γεννητικότητας της χώρας (2.3 παιδιά ανά γυναίκα) είναι σχεδόν διπλάσιο από αυτό της Ισπανίας και της Ιταλίας, παρόλο που έχουν παρόμοια ποσοστά θρησκευτικότητας. Η μέση ηλικία του πληθυσμού είναι περίπου τα 30 έτη και το προσδόκιμο ζωής των κατοίκων κατά τη γέννηση φτάνει τα 76 έτη.
Beavis and Butt-Head

Beavis and Butt-Head είναι μια αμερικάνικη κωμική σειρά κινουμένων σχεδίων για ενήλικες που δημιουργήθηκε από τον Mike Judge. Η σειρά προήλθε από το "Frog Baseball", μια ταινία μικρού μήκους του 1992 από τον Judge που προβλήθηκε αρχικά στην "Liquid Television". Αφού είδε την μικρή ταινία, το MTV προσέλαβε τον Judge για να αναπτύξει την ταινία μικρού μήκους σε μια πλήρη σειρά. Η σειρά αρχικά προβλήθηκε για επτά σεζόν από τις 8 Μαρτίου 1993 έως τις 28 Νοεμβρίου 1997. 

Κατά τη διάρκεια της αρχικής προβολής, το Beavis and Butt-Head έλαβε ευρεία κριτική αποδοχή, ιδιαίτερα για τα σατιρικά σχολαστικά σχόλια της για την κοινωνία. Ήταν θέμα διαμάχης για το βίαιο περιεχόμενό της. Δεκατέσσερα χρόνια μετά το τέλος της σειράς, η σειρά ανανεώθηκε για μια όγδοη σεζόν που προβλήθηκε από τις 27 Οκτωβρίου έως τις 29 Δεκεμβρίου 2011. Μια κινηματογραφική ταινία μεγάλου μήκους με βάση τη σειρά με τίτλο "Beavis and Butt-Head Do America" κυκλοφόρησε το 1996 από την Paramount Pictures.
Ζαν-Πιερ Παπέν

Ο Ζαν-Πιερ Παπέν ("Jean-Pierre Papin", γαλλική προφορά: [ʒɑ pjɛʁ papɛ], γεννήθηκε 5 Νοεμβρίου 1963) είναι Γάλλος πρώην ποδοσφαιριστής που έπαιζε ως κεντρικός επιθετικός. Ένας από τους καλύτερους επιθετικούς της γενιάς του, κέρδισε τον τίτλο του καλύτερου Ευρωπαίου ποδοσφαιριστή (Χρυσή Μπάλα) το 1991.
Κολομβιανοί

Οι Κολομβιανοί () είναι τα άτομα που ταυτίζονται με την Κολομβία. Η σχέση μπορεί να είναι κατοικησιακή, νομική, ιστορική ή πολιτιστική. Για τους περισσότερους Κολομβιανούς, αρκετές (ή όλες) από αυτές τις συνδέσεις υπάρχουν και είναι συλλογικά η πηγή του αυτοπροσδιορισμού τους ως Κολομβιανοί.

Η Κολομβία είναι πολυεθνική κοινωνία. Είναι η πατρίδα πολλών ατόμων με διαφορετική εθνική και θρησκευτική καταγωγή. Λόγω αυτού, η πλειοψηφία των Κολομβιανών δεν εξισώνουν την εθνικότητα τους με την εθνότητά τους αλλά με την αφοσίωση στην Κολομβία. 

Η πλειοψηφία των κατοίκων της Κολομβίας αποτελείται από μετανάστες που κατάγονται από τον Παλαιό Κόσμο και τους απογόνους τους. Εδώ και σχεδόν έξι αιώνες, ξεκινώντας από την αρχική περίοδο της ισπανικής κατάκτησης και αποίκησης της περιοχής, στην χώρα κατέφθασαν και καταφθάνουν διάφορα κύματα μεταναστών απ'όλες τις χώρες του κόσμου. Διάφορα στοιχεία του αμερινδιανικού πολιτισμού της χώρας έχουν αναμειχθεί με τις γλώσσες, την θρησκεία και τα έθιμα των νεοαφιχθέντων μεταναστών δημιουργώντας τον κολομβιανό πολιτισμό και την σύγχρονη κολομβιανή ταυτότητα.
Αντώνης Μιτζέλος

μικρογραφία|Μιτζέλος Αντώνης . Πριν από την συναυλία του στους Δελφούς.
Ο Αντώνης Μιτζέλος (25 Ιουνίου 1961) είναι Έλληνας συνθέτης και κιθαρίστας της ελληνικής έντεχνης και ροκ σκηνής με παράλληλη παρουσία σαν συνθέτης σύγχρονης κλασικής μουσικής. Η καταγωγή του είναι από την Σκιάθο. Θεωρείται από τους σπουδαιότερους Έλληνες βιρτουόζους της ακουστικής και ηλεκτρικής κιθάρας .Δεκάδες είναι τα τραγούδια και τα κιθαριστικά του σόλο στην Ελληνική και ξένη δισκογραφία. Είναι επίσης συγγραφέας και ενορχηστρωτής.
Ουρουγουανοί

Οι Ουρουγουανοί () είναι τα άτομα που ταυτίζονται με την Ουρουγουάη μέσω της υπηκοότητας ή της καταγωγής. Η Ουρουγουάη είναι η πατρίδα ατόμων με διάφορες εθνικές καταγωγές. Λόγω αυτού, πολλοί Ουρογουανοί δεν εξισώνουν την εθνικότητα τους με την εθνότητά τους αλλά με την αφοσίωση στην Κολομβία. Στην καθομιλουμένη, κυρίως μεταξύ άλλων ισπανόφωνων χωρών της λατινικής Αμερικής, οι Ουρουγουανοί είναι γνωστοί και ως "οι ανατολικοί" ().

Η Ουρουγουάη, όπως και οι περισσότερες χώρες της Αμερικής, είναι ένα ποτ πουρί διαφορετικών λαών, με την διαφορά ότι έχει διατηρήσει παραδοσιακά ένα μοντέλο που προωθεί την πολιτιστική αφομοίωση, δηλαδή ότι οι διαφορετικοί λαοί έχουν απορροφηθεί από τον κύριο.

Η Ουρουγουάη είναι ένα από τα πιο ομοιογενή κράτη της Νότιας Αμερικής. Με μεγάλη διαφορά οι δύο κύριες χώρες καταγωγής των κατοίκων της χώρας είναι η Ισπανία και η Ιταλία (δείτε επίσης: Ισπανοουρουγουανοί και Ιταλοουρουγουανοί).
Χένρυ Άμπεϋ

Ο Χένρυ Άμπεϋ ("Henry Abbey", 11 Ιουλίου 1842 – 7 Ιουνίου 1911) ήταν Αμερικανός ποιητής, με γνωστότερο ποίημά του το "What do we plant when we plant a tree?" (= «Τι φυτεύουμε όταν φυτεύουμε ένα δέντρο;»). Εργάσθηκε επίσης ως δημοσιογράφος.
Μια Τρελή, Τρελή Φάρμα

Το Μια Τρελή, Τρελή Φάρμα (πρωτότυπος τίτλος: Home on the Range) είναι Αμερικανική κωμική γουέστερν ταινία κινουμένων σχεδίων παραγωγής της Walt Disney Feature Animation, η οποία κυκλοφόρησε το 2004 με διανομή από τη Walt Disney Pictures. Αποτελεί την 45η ταινία κινουμένων σχεδίων μεγάλου μήκους της Disney και ήταν η τελευταία ταινία κινουμένων σχεδίων της Disney που κυκλοφόρησε σε 2D, μέχρι την κυκλοφορία της ταινίας "Η Πριγκίπισσα και ο Βάτραχος" το 2009. Πήρε το όνομά της από το δημοφιλές κάντρι ομώνυμο τραγούδι, "Home on the Range", και στους χαρακτήρες χαρίζουν τις φωνές τους οι Ροζάν Μπαρ, Τζούντι Ντεντς, Τζένιφερ Τίλι, Κούμπα Γκούντινγκ Τζ., Ράντι Κουέιντ και Στιβ Μπουσέμι.

Τα γεγονότα της ταινίας διαδραματίζονται στην Παλαιά Δύση κι επικεντρώνονται σε ένα αταίριαστο τρίο παρορμητικών, οικόσιτων αγελάδων· την περιπετειώδη Μάγκι, την αυταρχική και σωστή Μις Κάλογουεϊ και την κουτή, χαζοχαρούμενη Γκρέις. Οι τρεις αγελάδες πρέπει να βρουν και να συλλάβουν τον διαβόητο κλέφτη βοοειδών, Αλαμέντα Σλιμ, ώστε να συλλέξουν την αμοιβή που δίνεται για τη σύλληψή του με σκοπό να βοηθήσουν να σωθεί η ειδυλλιακή φάρμα στην οποία ζουν και κινδυνεύει να κατασχεθεί. Βοηθοί τους σε αυτή την περιπέτεια είναι ο Τυχερός Τζακ, ένας φασαριόζικος λαγός με ξύλινο πόδι, και ο Μπακ, ένα εγωιστικό άλογο που βρίσκεται στην υπηρεσία του Ρίκο, διάσημου κυνηγού επικηρυγμένων, κι επιδιώκει τη δόξα για τον εαυτό του.

Το "Μια Τρελή, Τρελή Φάρμα" κυκλοφόρησε στις 2 Απριλίου 2004, έλαβε μικτές κριτικές από τους κριτικούς και είχε έσοδα $145.5 εκατομμύρια στο box office.
Κοσταρικανοί

Οι Κοσταρικανοί (ισπανικά: Costarricenses), επίσης γνωστοί ως Τίκος, είναι οι κάτοικοι ενός πολυεθνικού ισπανόφωνου κράτους στην Κεντρική Αμερική, γνωστή ως Κόστα Ρίκα. Οι Κοσταρικανοί είναι κατά κύριο λόγο καστίζο (κάπου ανάμεσα στους λευκούς και στους μεστίζο), λευκοί και μεστίζο. Ωστόσο η χώρα τους θεωρείται πολυεθνική κοινωνία, κάτι που σημαίνει ότι είναι η πατρίδα ανθρώπων με ποίκιλες εθνικές καταγωγές. Ως αποτέλεσμα, οι Κοσταρικανοί δεν θεωρούν την εθνικότητά τους ως εθνότητα. Αντιθέτως, βλέπουν την εθνικότητά τους ως μια εθνότητα με πολλές εθνότητες. Η Κόστα Ρίκα έχει τέσσερις μικρές μειονοτικές ομάδες: τους Μουλάτος, τους μαύρους, τους Ασιάτες και τους Αμερινδιάνους. Στην Κόστα Ρίκα ζουν πολλοί Ασιάτες. Οι περισσότεροι Κινέζοι και Ινδοί της χώρας είναι απόγονοι των μεταναστών που έφθασαν στην χώρα τον 19ο αιώνα ως μετανάστες εργάτες.

Το 2018, ο πληθυσμός της χώρας ξεπέρασε τα 5.000.000 άτομα. Το ετήσιο ποσοστό ανόδου του πληθυσμού την εξαετία 2005 με 2010 εκτιμήθηκε στο 1.5%. Η αναλογία ζωντανών γεννήσεων ανά 1.000 άτομα εκτιμήθηκε στις 17.8 μονάδες. Η αναλογία θανάτων ανά 1.000 άτομα εκτιμήθηκε στις 4.1 μονάδες. Το 2016 ο πληθυσμός της χώρας προσέγγιζε τα 4.9 εκατομμύρια άτομα.

Η Κόστα Ρίκα ήταν το σημείο σύγκλισης του Μεσοαμερικανικού και του Νοτιοαμερικανικού προκολομβιανού πολιτισμού. Το βορειοδυτικό τμήμα της χώρας, η χερσόνησος Νικόγια, ήταν το νοτιότερο σημείο της ναουατλικής πολιτιστικής επιρροής όταν κατέφθασαν οι ισπανοί κονκισταδόρες τον 16ο αιώνα. Το κεντρικό και το νότιο τμήμα της χώρας είχε επιρροές από τους Τσίμπτσα. Η ατλαντική ακτή της χώρας κατοικήθηκε από τζαμαϊκανούς μετανάστες εργάτες κατά την διάρκεια του 19ου αιώνα. Η χώρα έχει λάβει μετανάστες από την Ευρώπη, την Αφρική, την Ασία, την Αμερική, τη Μέση Ανατολή κτλ. Η μετανάστευση από τη Νικαράγουα και τις υπόλοιπες χώρες της Κεντρικής Αμερικής είναι εμφανής σε όλη τη χώρα.
Μεξικανοί

Οι Μεξικανοί () είναι οι κάτοικοι του Μεξικού, μιας χώρας στην Κεντρική Αμερική. 

Οι Μέξικα ίδρυσαν το Τενοτστιτλάν ως αλτεπέτλ (πόλη-κράτος) ευρισκόμενη σε ένα νησί της λίμνης Τεξκόκο, στην κοιλάδα του Μεξικού. Η πόλη έγινε πρωτεύουσα της επεκτεινόμενης Αυτοκρατορίας των Αζτέκων στον 15ο αιώνα, θέση την οποία κράτησε μέχρι το 1521, όταν η πόλη έπεσε στους Ισπανούς. Κατά την διάρκεια της ακμής του, ήταν η μεγαλύτερη πόλη της προκολομβιανής Αμερικής. Στη συνέχεια έγινε καμπεσέρα της αντιβασιλείας της Νέας Ισπανίας. Σήμερα τα ερείπια του Τενοτστιτλάν βρίσκονται στο κέντρο της Πόλης του Μεξικού.

Το σύγχρονο έθνος του Μεξικού ανεξαρτητοποιήθηκε από την Ισπανική Αυτοκρατορία το 1810. Αυτό το γεγονός ξεκίνησε την διαδικασία διαμόρφωσης μιας εθνικής ταυτότητας που συνδύαζε χαρακτηριστικά του πολιτισμού των προκολομβιανών ιθαγενών λαών της χώρας με αυτά του ευρωπαϊκού πολιτισμού, ειδικά του ιβηρικού. Αυτό οδήγησε στη διαμόρφωση μιας "ιδιόμορφης μορφής πολυεθνικού εθνικισμού".

Η πιο ομιλούμενη γλώσσα στο Μεξικό είναι τα Μεξικάνικα Ισπανικά, αλλά μερικοί Μεξικανοί μπορεί να ομιλούν κάποια ή κάποιες γλώσσες που ανήκουν σε οποιαδήποτε από τις 68 αυτόχθονες γλωσσικές οικογένειες που είναι παρούσες στο Μεξικό, ή κάποια άλλη γλώσσα που έχει εισαχθεί στο Μεξικό λόγω της μετανάστευσης ή την έχουν μάθει από μεξικανούς μετανάστες που κατοικούν σε άλλες χώρες. Το 2015, το 21.5% του πληθυσμού του Μεξικού αυτοπροσδιοριζόταν ως ιθαγενής ή εν μέρει ιθαγενής. Υπάρχουν περίπου 12 εκατομμύρια Μεξικανοί υπήκοοι που ζουν εκτός Μεξικού. Από αυτούς, περίπου 11.7 εκατομμύρια ζουν στις Ηνωμένες Πολιτείες. Η μεγαλύτερη μεξικανική διασπορά μπορεί να περιλαμβάνει τους ανθρώπους που κατάγονται από το Μεξικό και αυτοπροσδιορίζονται ως Μεξικανοί.
Ισλανδοί

Οι Ισλανδοί (ισλανδικά: Íslendingar) είναι μια βόρεια γερμανική εθνότητα και λαός που ζει στην νησιωτική χώρα της Ισλανδίας και μιλούν τα Ισλανδικά.

Οι Ισλανδοί ίδρυσαν την Ισλανδία στα μέσα του 930 μ.Χ. όταν συγκλήθηκε το Αλθίνγκι για πρώτη φορά. Η Ισλανδία κατακτήθηκε από τα βασίλεια της Νορβηγίας, της Σουηδίας και της Δανίας αλλά ανέκτησε την πλήρη κυριαρχία και ανεξαρτησία της από την δανική μοναρχία στις 1 Δεκεμβρίου 1918, όταν η Ισλανδία έγινε ανεξάρτητο βασίλειο. Στις 17 Ιουνίου 1944 η μοναρχία καταργήθηκε και ιδρύθηκε η ισλανδική δημοκρατία. Μιλούν τα Ισλανδικά, μια βόρεια γερμανική γλώσσα. Οι περισσότεροι Ισλανδοί είναι λουθηρανοί. Οι ιστορικές καταγραφές, καθώς και οι έρευνες δεοξυριβονουκλεϊκού οξέως (DNA) αποδεικνύουν ότι το 60 με 80% των ανδρών αποίκων ήταν νορβηγικής καταγωγής (κυρίως από την δυτική Νορβηγία) ενώ ένα παρόμοιο ποσοστό γυναικών είχαν γαελική καταγωγή και κατάγονταν από την Ιρλανδία και τη Σκωτία.
Μωρίς Κεντέν ντε Λα Τουρ

Ο Μωρίς Κεντέν ντε Λα Τουρ (Γαλλικά: Maurice Quentin de La Tour) (5 Σεπτεμβρίου 1704 - 17 Φεβρουαρίου 1788) ήταν Γάλλος ζωγράφος προσωπογραφιών του 18ου αιώνα, που εργάστηκε κυρίως με παστέλ. Μεταξύ των πιο διάσημων έργων του είναι τα πορτρέτα του Βολταίρου, του Ζαν-Ζακ Ρουσσώ, του Λουδοβίκου ΙΕ', και της Μαντάμ ντε Πομπαντούρ.
SPARC

Το SPARC (Scalable Processor Architecture) είναι μια αρχιτεκτονική συνόλου εντολών (RISC) με μειωμένο σύνολο εντολών (ISA) που αναπτύχθηκε αρχικά από την Sun Microsystems και την Fujitsu. Ο σχεδιασμός του επηρεάστηκε έντονα από το πειραματικό σύστημα Berkeley RISC που αναπτύχθηκε στις αρχές της δεκαετίας του 1980. Αναπτύχθηκε για πρώτη φορά το 1986 και κυκλοφόρησε το 1987, Το SPARC ήταν ένα από τα πιο επιτυχημένα πρώιμα εμπορικά συστήματα RISC και η επιτυχία του οδήγησε στην εισαγωγή παρόμοιων σχεδίων RISC από έναν αριθμό προμηθευτών κατά τη δεκαετία του 1980 και του 90.

Η πρώτη υλοποίηση της αρχικής αρχιτεκτονικής 32-bit (SPARC V7) χρησιμοποιήθηκε στο Sun-4 Sunstation και στα συστήματα διακομιστών της Sun, αντικαθιστώντας τα προηγούμενα συστήματα Sun-3 που βασίζονται στη σειρά επεξεργαστών Motorola 68000. Το SPARC V8 πρόσθεσε μια σειρά από βελτιώσεις που ήταν μέρος της σειράς επεξεργαστών SuperSPARC που κυκλοφόρησαν το 1992. Το SPARC V9, που κυκλοφόρησε το 1993, παρουσίασε μια αρχιτεκτονική 64-bit και κυκλοφόρησε για πρώτη φορά στους επεξεργαστές UltraSPARC της Sun το 1995. Αργότερα, χρησιμοποιήθηκαν επεξεργαστές SPARC σε διακομιστές συμμετρικής πολλαπλής επεξεργασίας (SMP) και μη ομοιόμορφης πρόσβασης μνήμης (CC-NUMA) που παράγονται μεταξύ των Sun, Solbourne και Fujitsu.

Ο σχεδιασμός παραδόθηκε στον εμπορικό όμιλο SPARC International το 1989 και έκτοτε η αρχιτεκτονική του αναπτύχθηκε από τα μέλη του. Η SPARC International είναι επίσης υπεύθυνη για την αδειοδότηση και την προώθηση της αρχιτεκτονικής SPARC, τη διαχείριση εμπορικών σημάτων SPARC (συμπεριλαμβανομένου του SPARC, το οποίο κατέχει) και την παροχή ελέγχου συμμόρφωσης. Η SPARC International είχε ως στόχο την ανάπτυξη της αρχιτεκτονικής SPARC για τη δημιουργία ενός μεγαλύτερου οικοσυστήματος. Το SPARC έχει λάβει άδεια για διάφορους κατασκευαστές, συμπεριλαμβανομένων των Atmel, Bipolar Integrated Technology, Cypress Semiconductor, Fujitsu, Matsushita και Texas Instruments. Λόγω του SPARC International, το SPARC είναι πλήρως ανοιχτό, μη ιδιοκτησιακό και χωρίς δικαιώματα.

Από τον Σεπτέμβριο του 2017, οι πιο πρόσφατοι εμπορικοί επεξεργαστές SPARC υψηλών προδιαγραφών είναι ο SPARC64 XII της Fujitsu (εισήχθη το 2017 για τον διακομιστή SPARC M12) και ο SPARC M8 της Oracle που παρουσιάστηκε τον Σεπτέμβριο του 2017 για τους διακομιστές υψηλής τεχνολογίας.

Την Παρασκευή, 1 Σεπτεμβρίου 2017, μετά από έναν γύρο απολύσεων που ξεκίνησε στο Oracle Labs τον Νοέμβριο του 2016, η Oracle τερμάτισε το σχεδιασμό SPARC μετά την ολοκλήρωση του M8. Μεγάλο μέρος της ομάδας ανάπτυξης του επεξεργαστή στο Ώστιν του Τέξας, απολύθηκε, όπως και οι ομάδες στη Σάντα Κλάρα, στην Καλιφόρνια και στο Μπέρλινγκτον, Μασαχουσέτη. Η ανάπτυξη του SPARC συνεχίζεται με τον Fujitsu να επιστρέφει στο ρόλο του κορυφαίου παρόχου των διακομιστών SPARC, με μια νέα CPU να λήγει στο χρονικό πλαίσιο του 2020.
Βολιβιανοί

Οι Βολιβιανοί () είναι τα άτομα που σχετίζονται με την Βολιβία. Η σχέση αυτή μπορεί να είναι κατοικησιακή, νομική, ιστορική ή πολιτιστική. Για τους περισσότερους Βολιβία, αρκετές (ή όλες) από αυτές τις συνδέσεις υπάρχουν και είναι συλλογικά η πηγή του αυτοπροσδιορισμού τους ως Βολιβία.

Η Βολιβία, όπως και οι γειτονικές της χώρες, είναι μια πολυεθνική και πολύγλωσση κοινωνία, η οποία είναι πατρίδα εκατομμυρίων ατόμων με διάφορες εθνικές, θρησκευτικές και εθνοτικές καταγωγές. Η πλειοψηφία του πληθυσμού της Βολιβίας αποτελείται από τους μετανάστες από χώρες του Παλαιού Κόσμου και τους απογόνους τους. Λόγω αυτού, η πλειοψηφία των Βολιβιανών δεν εξισώνουν την εθνικότητα τους με την εθνότητά τους αλλά με την αφοσίωση στην Βολιβία. Στη Βολιβία ζουν τόσο αυτόχθονες κάτοικοι όσο και μετανάστες από τον Παλαιό Κόσμο, κυρίως από την Ευρώπη και από την Αφρική, καθώς και οι απόγονοί τους. Η μετανάστευση ανθρώπων από τον Παλαιό Κόσμο στη Βολιβία ξεκίνησε από την ισπανική κατάκτηση της Νότιας Αμερικής και την ίδρυση των πρώτων ισπανικών οικισμών στην Αντιβασιλεία του Ρίο δε λα Πλάτα. 

Ο σημερινός πληθυσμός της Βολιβίας, ο οποίος είναι περίπου 11 εκατομμύρια, αποτελείται από Αμερινδιάνους (κυρίως Κέτσουα, Αϊμάρα και Γκουαρανί), Μεστίζο, Ευρωπαίους και Αφροβολιβιανούς. Όλες οι παραπάνω ομάδες ομιλούν τα ισπανικά (βολιβιανά ισπανικά) ως κοινή γλώσσα, ενώ οι γλώσσες Γκουαρανί, Αϊμάρα και Κέτσουα ομιλούνται ευρέως από τις ομώνυμες εθνότητες. Ωστόσο υπάρχουν και άλλοι μη αμερινδιάνοι Βολιβιανοί που γνωρίζουν κάποια από τις τρεις παραπάνω γλώσσες. Οι τέσσερις παραπάνω γλώσσες, καθώς και άλλες 34 αυτόχθονες γλώσσες, είναι επίσημες γλώσσες της Βολιβίας. Η αμοιβαία επιρροή και αλληλεπίδραση των πολιτισμών της Βολιβίας έχει οδηγήσει στην διαμόρφωση, από την βολιβιανή κοινωνία, ενός από τα κύρια παραδείγματα του ποτ πουρί σύμφωνα με μερικούς ανθρωπολόγους.
Πιζ Ναιρ

Το Πιζ Ναιρ ( ύψος 3.056| μ.) είναι βουνό των Άλπεων στην Ελβετία, με θέα στο Σαιντ Μόριτζ στο καντόνι του Γκραουμπίντεν . Η κορυφή είναι εύκολα προσβάσιμη από την κωμόπολη με τελεφερίκ. Ο άνω σταθμός εκφορτώνει 30 μέτρα (100 πόδια) κάτω από την κορυφή. Κάτω από την κορυφή προς τα ανατολικά βρίσκεται η χιονοδρομική περιοχή Κορβίλια. 

Το βουνό φιλοξένησε τις εκδηλώσεις σκι των Άλπεων για τους Χειμερινούς Ολυμπιακούς Αγώνες του 1948 στο γειτονικό Σέντ Μόριτζ. Επίσης φιλοξένησε το Παγκόσμιο Πρωτάθλημα το 1934, 1974, 2003 και 2017. 
Κατηγορία:Βουνά της Ελβετίας
Watermelon Sugar

Watermelon Sugar ονομάζεται το τραγούδι του Άγγλου τραγουδιστή Χάρι Στάιλς, από το δεύτερο στούντιο άλμπουμ του "Fine Line" (2019). Το τραγούδι γράφτηκε από τον Στάιλς μαζί με τους Mitch Rowland, Tyler Johnson και Kid Harpoon, με τους δύο τελευταίους να το παραγάγουν επίσης. Εμπνευσμένο από το αμερικανικό μυθιστόρημα "In Watermelon Sugar" (1968) του Richard Brautigan, το κομμάτι είναι ροκ με φανκ-ποπ και indie pop στοιχεία. Χρησιμοποιεί τη ζάχαρη του καρπουζιού (watermelon sugar) μεταφορικά για να περιγράψει μια σεξουαλική επαφή, ενώ οι στίχοι αναφέρονται σον αρχικό ενθουσιασμό που δημιουργείται όταν δύο άνθρωποι αρχίζουν να γνωρίζονται. Ο τραγουδιστής χρειάστηκε περίπου ένα χρόνο για να ολοκληρώσει το κομμάτι.

Αρχικά κυκλοφόρησε ως το πρώτο προωθητικό σινγκλ του άλμπουμ στις 16 Νοεμβρίου 2019, και αργότερα ως το τέταρτο επίσημο σινγκλ, στις 15 Μαΐου 2020. Έλαβε θετική αντίδραση από μουσικούς κριτικούς, με πολλούς να σχολιάζουν την αισθητική του τραγουδιού. Έφτασε τοπ 10 σe Ελλάδα, Ιρλανδία, Λιθουανία και Νέα Ζηλανδία, και τοπ 20 σε Αυστραλία, Τσεχία, Εσθονία, Λετονία, Μαλαισία, Ολλανδία, Νορβηγία, Σκωτία, Σιγκαπούρη και το Ηνωμένο Βασίλειο.

Το μουσικό βίντεο κυκλοφόρησε στις 18 Μαΐου 2020. Σκηνοθετήθηκε από τον Bradley & Pablo και γυρίστηκε στο Μαλιμπού της Καλιφόρνιας. Δείχνει τον Στάιλς μαζί με μια πληθώρα γυναικών με μπικίνι να χορεύουν στην παραλία και να τρώνε καρπούζι. Ο τραγουδιστής έχει επίσης προωθήσει το σινγκλ σε αρκετές ζωντανές τηλεοπτικές εμφανίσεις, όπως στα Saturday Night Live, Later ... με τους Jools Holland και Today.

Κατηγορία:Τραγούδια του 2020
Ναυμαχία της Δημητριάδος

Η Ναυμαχία της Δημητριάδος ήταν αμφίβια σύγκρουση που διεξήχθη στην περιοχή της Δημητριάδας (σημ. Βόλος), πιθανότατα κατά την άνοιξη του 1275, μεταξύ ενός βυζαντινού στόλου και των ενωμένων Λατινικών δυνάμεων των Λομβαρδών βαρόνων του Νεγροπόντε (Ευβοίας) και των Ενετών της Κρήτης.
Πλεκτρούδη

Η Πλεκτρούδη (Λατινική γλώσσα : "Plectrudis", Γερμανική γλώσσα : "Plektrud", πέθανε το 718), επίσημη σύζυγος του Πεπίνου του Χέρσταλ που έγινε Μαγιορδόμος όλων των Φράγκων (670) ήταν κόρη του Χούγκομπερτ που διετέλεσε Σενεσκάλιος του Κλόβις Δ΄. Διετέλεσε αντιβασίλισσα στην Νευστρία την εποχή που ήταν ανήλικος ο εγγονός της Θευδοάλδος (714 - 718).
Λεφκελί Μουσταφά Πασάς

Ο Λεφκελί Μουσταφά Πασάς (Οθ. Τούρκικα:بيلجيك مع مصطفى باشا) (Τούρκικα:"Lefkeli Mustafa Pasha", ? - 1648) ήταν Οθωμανός πολιτικός. 

Ήταν Μεγάλος Βεζίρης της Οθωμανικής Αυτοκρατορίας το 1622 και Κυβερνήτης της Οθωμανικής Αιγύπτου το 1618.
Χοσέ Λουίς Τσιλαβέρτ

Ο Χοσέ Λουίς Τσιλαβέρτ ("José Luis Chilavert", 27 Ιουλίου 1965) είναι Παραγουανός παλαίμαχος διεθνής ποδοσφαιριστής, ο οποίος αγωνιζόταν ως τερματοφύλακας. Έχει αγωνιστεί με τις Σπορτίβο Λουκένιο, Γκουαρανί, Σαν Λορένσο ντε Αλμάγρο, Ρεάλ Σαραγόσα, Βέλες Σάρσφιλντ, ΡΣ Στρασβούργο, Πενιαρόλ και την εθνική ομάδα της Παραγουάης.

Ο Τσιλαβέρτ έχει κερδίσει 12 συλλογικούς τίτλους, όπως το Κόπα Λιμπερταδόρες το 1994 και το Διηπειρωτικό Κύπελλο το 1994, ενώ αγωνιζόταν με την Βέλες Σάρσφιλντ και έχει κερδίσει τρεις φορές τον τίτλο του καλύτερου τερματοφύλακα IFFHS. Ο Τσιλαβέρτ ήταν γρήγορος και ευκίνητος, γνωστός για την ηγετικότητά του, την έντονη προσωπικότητά του και τις ικανότητές του ως τερματοφύλακας. Ο Τσιλαβέρτ ήταν επίσης γνωστός και για τις εκτός περιοχής ικανότητές του, όπως στην εκτέλεση ελεύθερων χτυπημάτων, και εκτελούσε συχνά πέναλτι. Ο Τσιλαβέρτ ήταν γνωστός για την εκκεντρικότητα και το ταμπεραμέντο του και κατ'επέκταση αμφιλεγόμενος και εμπλέχθηκε σε διάφορα επεισόδια, με πιο διάσημο την κόντρα του με τον Κολομβιανό επιθετικό Φαουστίνο Ασπρίγια. Είχε το παρατσούκλι «Μπουλντόγκ» και είχε στη φανέλα του ένα σχέδιο μπουλντόγκ.

Ο Τσιλαβέρτ έχει σκοράρει 67 γκολ στην καριέρα του, τα περισσότερα από αυτά κρίσιμα, και τα 8 από αυτά σε επίπεδο εθνικών. Τέσσερα από τα γκολ του με την εθνική ομάδα τα σκόραρε στα προκριματικά του Μουντιάλ 2002. Ο Τσιλαβέρτ έχει σκοράρει το δεύτερο μεγαλύτερο αριθμό γκολ για τερματοφύλακα, πίσω μόνο από τον Βραζιλιάνο πορτιέρο Ροζέριο Σένι και επίσης είναι ένας από τους δύο τερματοφύλακες που έχουν σκοράρει χατ-τρικ.

Ο Τσιλαβέρτ πραγματοποίησε 74 συμμετοχές με το εθνόσημο από το 1989 μέχρι το 2003, σκοράροντας 8 τέρματα. Συμμετείχε σε δύο Μουντιάλ (1998 και 2002) και τρία Κόπα Αμέρικα (1991, 1993 και 1997). Ο Τσιλαβέρτ ήταν μέλος της ομάδας του τουρνουά του Μουντιάλ 1998.
Warner Bros. Animation

Η Warner Bros. Animation είναι ένα αμερικανικό στούντιο κινούμενων σχεδίων που είναι θυγατρική της Warner Bros.
Sony Pictures Animation

Η Sony Pictures Animation είναι ένα αμερικανικό στούντιο κινούμενων σχεδίων που είναι θυγατρική της Sony Pictures
TriStar Pictures

Η TriStar Pictures είναι μία μεγάλη αμερικάνικη εταιρεία παραγωγής ταινιών. Κατατάσσεται στα "Μεγάλα δέκα"

H εταιρεία ανήκει στην Sony Pictures, θυγατρική εταιρεία του Ιαπωνέζικου κολλοσού Sony.

Κατηγορία:Κινηματογραφικές εταιρίες παραγωγής
Κατηγορία:Columbia TriStar
Κατηγορία:Sony Pictures Entertainment
Κατηγορία:Ιστορία και πολιτισμός του Χόλυγουντ
Sony Pictures Classics

Η Sony Pictures Classics είναι μία μεγάλη αμερικάνικη εταιρεία παραγωγής ταινιών. Κατατάσσεται στα "Μεγάλα δέκα"

H εταιρεία ανήκει στην Sony Pictures, θυγατρική εταιρεία του Ιαπωνέζικου κολλοσού Sony.

Κατηγορία:Κινηματογραφικές εταιρίες παραγωγής
Κατηγορία:Sony Pictures Entertainment
Κατηγορία:Ιστορία και πολιτισμός του Χόλυγουντ
Universal Animation Studios

Η Universal Animation Studios (επίσης γνωστό και ως Universal Cartoon Studios ) είναι ένα αμερικανικό στούντιο κινούμενων σχεδίων που είναι θυγατρική της Universal Pictures
Νέβσεχιρλι Νταμάτ Ιμπραήμ Πασάς

Ο Νέβσεχιρλι Νταμάτ Ιμπραήμ Πασάς (Οθ. Τούρκικα:نوشہرلی داماد ابراہیم پاشا) (Τούρκικα:"Nevşehirli Damat Ibrahim Pasha", 1622 - 1 Οκτωβρίου 1730) ήταν Οθωμανός πολιτικός. Υπήρξε Μεγάλος Βεζίρης της Οθωμανικής Αυτοκρατορίας κατά την περίοδο 1718-1730.

Έλαβε το επίθετο "Νεβσεχίρλι" (που σημαίνει "από το Νεβσεχίρ") για να μην συγχέεται με έναν άλλο Μεγάλο Βεζίρη, Νταμάτ Ιμπραήμ Πασά.
Μαριλένη της Οράγγης-Νάσσαου

Η Μαριλένη της Οράγγης-Νάσσαου ("Marilène van Orange-Nassau", γεννημένη ως Μαρία Ελένη Άντζελα φαν ντεν Μπρουκ "Marie Hélène Angela van den Broek", 4 Φεβρουαρίου 1970 -) είναι η σύζυγος του Πρίγκιπα Μαυρίκιου της Οράγγης-Νασσάου, φαν Φόλενχοφεν.
Αμπντεραχμάν Φαρές

Ο Αμπντεραχμάν Φαρές (, "ʿAbd ar-Raḥman Fāris", καβυλιακά: ⵄⴻⴱⴷⴻⵔⴰⵃⵎⴰⵏ ⴼⴰⵔⴻⵙ, 30 Ιανουαρίου 1911 – 13 Μαΐου 1991) ήταν Αλγερινός πολιτικός. Διετέλεσε Πρόεδρος του Προσωρινού Εκτελεστικού Συμβουλίου της Αλγερίας από τις 3 Ιουλίου 1962 έως τις 20 Σεπτεμβρίου 1962.
Τζιν Κένεντι

Η Τζιν Κένεντι ("Jean Ann Kennedy Smith" ; 20 Φεβρουαρίου 1928 – 17 Ιουνίου 2020) ήταν Αμερικανίδα διπλωμάτης, ακτιβίστρια, ανθρωπίστρια και συγγραφέας. Υπηρέτησε ως πρέσβης των ΗΠΑ στην Ιρλανδία από το 1993 έως το 1998. Ήταν μέλος της οικογένειας Κένεντι, το όγδοο από τα εννιά παιδιά της οικογένειεας και η μικρότερη κόρη του Τζόζεφ Κένεντι και της Ρόουζ Φίτζεραλντ. Αδέρφια της ήταν μεταξύ άλλων ο πρόεδρος Τζον Φ. Κένεντι, ο γερουσιαστής Ρόμπερτ Φ. Κένεντι, ο γερουσιαστής Τεντ Κένεντι και ο ιδρυτής των Special Olympics Eunice Kennedy Shriver.

Ως πρέσβης στην Ιρλανδία, η Κένεντι ασχολήθηκε ιδιαίτερα με την διατήρηση της ειρήνης στην Βόρεια Ιρλανδία ως εκπρόσωπος του προέδρου Μπιλ Κλίντον στο Δουβλίνο. Έλαβε αρκετά σχόλια όταν προέτρεψε το Στέιτ Ντιπάρτμεντ των ΗΠΑ να χορηγήσει κάρτα βίζα στον πρόεδρο Τζέρυ Άνταμς, παρόλο που η οικογένειά της ισχυρίστηκε ότι αυτή η ενέργεια επηρέασε τον ρεπουμπλικανικό στρατό της Ιρλανδίας στο να ζητήσει την κατάπαυση του πυρός το 1994. Ωστόσο, ο Άνταμς ισχυρίστηκε ότι ο ίδιος ο πρόεδρος Κλίντον ηγήθηκε της διαδικασίας για την διατήρηση της ειρήνης στην Βόρεια Ιρλανδία και ότι κατά την διάρκεια της διαδικασίας, η Κένεντι βασίστηκε στις συμβουλές ενός ιερέα από το Μπέλφαστ. Η πρόεδρος της Ιρλανδίας Mary McAleese χορήγησε μια τιμητική ιρλανδική υπηκοότητα στην Κένεντι το 1998, ως αναγνώριση των υπηρεσιών της στην χώρα.

Η Κένεντι ίδρυσε το Very Special Arts (VSA), έναν διεθνώς αναγνωρισμένο μη κερδοσκοπικό οργανισμό που αφιερώθηκε στην δημιουργία μιας κοινωνίας όπου οι άνθρωποι με ειδικές ανάγκες μπορούν να ασχοληθούν με τις τέχνες. Το 2011, βραβεύτηκε με το Προεδρικό Μετάλλιο Ελευθερίας, το μεγαλύτερο βραβείο στις ΗΠΑ, από τον πρόεδρο Μπαράκ Ομπάμα, για το έργο της για τους ανθρώπους με αναπηρία.
Αζάρ Γκατ

Ο Αζάρ Γκατ (Azar Gat, γεν. 1959 στη Χάιφα του Ισραήλ ) είναι ερευνητής και συγγραφέας στρατιωτικής ιστορίας, της στρατιωτικής στρατηγικής και του πολέμου και της ειρήνης γενικότερα. Μαζί με τον Steven Pinker και άλλους, ο Γκατ υποστηρίζει ότι ο πόλεμος βρίσκεται σε παρακμή στον σημερινό κόσμο. 

Σήμερα (2020) είναι καθηγητής της έδρας Ezer Weizman Εθνικής Ασφάλειας και πρόεδρος του Τμήματος Πολιτικών Επιστημών στο Πανεπιστήμιο του Τελ Αβίβ. Είναι ο ιδρυτής και επικεφαλής του Μεταπτυχιακού Προγράμματος του Πανεπιστημίου στη Διπλωματία και την Ασφάλεια. Είναι επίσης ταγματάρχης στον ισραηλινό στρατό. 

Ο Γκατ είναι κάτοχος διδακτορικού πτυχίου από το Πανεπιστήμιο της Οξφόρδης (1984–86), MA από το Πανεπιστήμιο του Τελ Αβίβ (1979–83) και BA από το Πανεπιστήμιο της Χάιφα (1975–78). 

Υπήρξε υπότροφος του ινστιτούτου Alexander von Humboldt στο Πανεπιστήμιο του Φράιμπουργκ της Γερμανίας και υπότροφος του Fulbright στο Πανεπιστήμιο Yale, ΗΠΑ. Μελετητής του British Council στο Πανεπιστήμιο της Οξφόρδης, Βρετανία, Επισκέπτης υπότροφος στο Mershon Center, Ohio State University, ΗΠΑ. Goldman Επισκέπτης Ισραηλινός Καθηγητής Goldman στο Πανεπιστήμιο Georgetown, ΗΠΑ. και Διακεκριμένος Επισκέπτης υπότροφος Koret για τις ισραηλινές σπουδές στο ίδρυμα Hoover, Πανεπιστήμιο του Στάνφορντ, ΗΠΑ. 

Το βιβλίο του "War in Human Civilization ("Ο "πόλεμος" "στον Ανθρώπινο Πολιτισμό)", που εκδόθηκε το 2006 από το Oxford University Press, χαρακτηρίστηκε ένα από τα καλύτερα βιβλία της χρονιάς από το The Times Literary Supplement.
SEAT Tarraco

Το SEAT Tarraco είναι ένα μεσαίο crossover SUV της ισπανικής αυτοκινητοβιομηχανίας SEAT. Κατασκευάζεται από τον Οκτώβριο του 2018 στο εργοστάσιο του Βόλφσμπουργκ, Γερμανία, όπου είναι και η έδρα του Ομίλου Volkswagen. Αποτελεί το κορυφαίο σε διαστάσεις SUV της εταιρείας (πάνω από τα SEAT Arona και SEAT Ateca) και μάλιστα μπορεί να παραγγελθεί με 5-θέσιο ή 7-θέσιο σαλόνι.
Οι Χαζοί της Μπάντας

Το «Οι Χαζοί της Μπάντας» (αγγλικά: Band Geeks) είναι επεισόδιο της Αμερικανικής τηλεοπτικής σειράς κινουμένων σχεδίων "Μπομπ Σφουγγαράκης". Είναι το δεύτερο μέρος του 15ου επεισοδίου του δεύτερου κύκλου, και το δεύτερο ήμισυ του 35ου καθολικά επεισοδίου. Προβλήθηκε στο Nickelodeon των Ηνωμένων Πολιτειών στις 7Σεπτεμβρίου 2001. Το σενάριο ανέλαβαν οι Κ. Χ. Γκρίνμπλατ, Άαρον Σπρίνγκερ και Μεριουέδερ Ουίλιαμς, και το animation σκηνοθετήθηκε από τον Φρανκ Βάις. Ο Σπρίνγκερ συμμετείχε κι ως σκηνοθέτης storyboard, και ο Γκρίνμπλατ ως καλλιτέχνης storyboard.

Σε αυτό το επεισόδιο, ο Καλαμάρης λέει ψέματα, ισχυρίζοντας ότι έχει φιλαρμονική μπάντα, αφού ο αντίπαλός του από το Λύκειο Καλαμαρίλιαμ Σπουδαιάκης καυχιέται για την δουλειά του ως επιτυχημένος διευθυντής μπάντας. Ο Καλαμαρίλιαμ προτείνει στον Καλαμάρη να τον καλύψει αυτός και η μπάντα του στην Φουσκογυάλα, μια αθλητική εκδήλωση. Ο Καλαμάρης δέχεται με περηφάνια, αλλά συνηδητοποιεί ότι δεν έχει μπάντα. Προσλαμβάνει πολλούς πολίτες του Βυθού του Μπικίνι για να παίξουν στην μπάντα του, αλλά παίζουν χάλια στις πρόβες και τελικά ξεσπά καβγάς μεταξύ τους την τελευταία ημέρα πριν το γεγονός, με αποτέλεσμα να τα παρατήσει ο Καλαμάρης. Έχοντας φύγει, η μπάντα συνέρχεται και δίνει την παράσταση της ζωής της. Στην Φουσκογυάλα, ο Καλαμάρης νικά και ο αντίπαλός του τον παρακολουθεί δυσαρεστημένος.

Το επεισόδιο έλαβε εκτενή αναγνώριση, με πολλούς οπαδούς και κριτικούς να το χαρακτηρίζουν ως το καλύτερο επεισόδιο ολόκληρης της σειράς. Έλαβε επίσης μια υποψηφιότητα, και ακολούθως νίκησε στα βραβεία Golden Reel του 2002 για Καλύτερη Επεξεργασία Ήχου σε Πρόγραμμα Τηλεόρασης – Κινουμένων Σχεδίων. Σημάνει επίσης το ντεμπούτο του Καλαμαρίλιαμ Σπουδαική.
Αννέτα της Οράγγης-Νάσσαου

Η Αννέτα της Οράγγης-Νάσσαου ("Annette van Oranje-Nassau", γεννημένη ως Αννέτα Σεκρέβε "Annette Sekrève", 18 Απριλίου 1972 -) είναι η σύζυγος του Πρίγκιπα Βερνάρδου της Οράγγης-Νάσσαου, φαν Φόλενχοφεν.
Κατηχητής

εναλλ.=Μάθημα Κατηχισμού, απο τον Τζουλς Αλέξις Μουενιέ|μικρογραφία|Μάθημα Κατηχισμού, απο τον Τζουλς Αλέξις Μουενιέ
Κατηχητής (από τα: κατηχώ + -της, ) είναι αυτός όπου παρέχοντας μία σύνοψη ενός δόγματος ή θρησκείας εισάγει παιδιά αλλά και ενηλίκους στα Μυστήρια που παραδοσιακά χρησιμοποιούνται στην χριστιανική θρησκευτική διδασκαλία τόσο με λόγια όσο και με παραδείγματα. Στις περισσότερες περιπτώσεις αυτό συμβαίνει σε κατηχητικά σχολεία.
Εξτρήμ Σημάδια

Το «Εξτρήμ Σημάδια» είναι το πρώτο ήμισυ του πρώτου επεισοδίου του ένατου κύκλου και του 179ου καθολικά επεισοδίου της Αμερικανικής τηλεοπτικής σειράς κινουμένων σχεδίων "Μπομπ Σφουγγαράκης". Προβλήθηκε στο Nickelodeon των Ηνωμένων Πολιτειών στις 21 Ιουλίου 2012. Η σειρά ακολουθεί τις περιπέτειες του Σφουγγαράκη και της παρέας του στην υποβρύχια πόλη του Βυθού του Μπικίνι. Σε αυτό το επεισόδιο, οι Μπομπ και Πάτρικ προσπαθούν να ενταχθούν σε μια ομάδα εξτρήμ σπορ ονόματι Οι Δραστικαρέοι, παίρνοντας μέρος σε επικίνδυνες και ακραίες αποστολές.

Το σενάριο του επεισοδίου ανέλαβαν οι Λουκ Μπρούκσιερ, Μαρκ Σεσαρέλι και Ντέρεκ Ίβερσεν, και το animation σκηνοθετήθηκε από τον Τομ Γιασούμι. Στο επεισόδιο, ο Τζόνι Νόξβιλ δανείζει έκτακτα την φωνή του στον Τζόνι Κριλ. Το επεισόδιο έλκυσε 3.7 εκατομμύρια θεατές και έχει θετική υποδοχη.
Αννίτα της Οράγγης-Νάσσαου

Η Αννίτα της Οράγγης-Νάσσαου ("Anita van Oranje-Nassau", γεννημένη ως Αννίτα Θεοδώρα φαν Έϊκ "Anita Theodora van Eijk", 27 Οκτωβρίου 1969 -) είναι η σύζυγος του Πρίγκιπα Πέτρου Χριστιανού της Οράγγης-Νάσσαου, φαν Φόλενχοφεν.
Αλγερινό πραξικόπημα του 1965

Το Αλγερινό πραξικόπημα του 1965 έφερε στην εξουσία τον Συνταγματάρχη Χουαρί Μπουμεντιέν ως Πρόεδρο του Επαναστατικού Συμβουλίου της Αλγερίας. Το αναίμακτο πραξικόπημα είχε ως αποτέλεσμα τη σύλληψη του πρώτου Προέδρου της Αλγερίας, Αχμέντ Μπεν Μπελά, και των υποστηρικτών του από τον Μπουμεντιέν και τους συμμάχους του, κυρίως τον Λαϊκό Αλγερινό Εθνικό Στρατό (τη χερσαία δύναμη των Ενόπλων Δυνάμεων της Αλγερίας). Η σύλληψη του Μπεν Μπελά έγινε στις 19 Ιουνίου 1965.
Έκρηξη Σιωπής

Η Έκρηξη Σιωπής (Αγγλικά: Blast of Silence) είναι μια αστυνομική νεο νουάρ ταινία Αμερικανικής παραγωγής του 1961 σε σενάριο, σκηνοθεσία και σε πρωταγωνιστικό ρόλο τον Άλεν Μπάρον. Στους υποστηρικτικούς ρόλους είνα οι Μόλι ΜακΚάρθι, Λάρι Τάκερ, Πίτερ Κλουμ, ενώ τον ρόλο του αφηγητή έχει ο Λιόνελ Στάντερ.
Καρλότα Αμαλία του Νάσσαου-Ντίλενμπουργκ

Η Καρλότα Αμαλία του Νάσσαου-Ντίλενμπουργκ ("Charlotte Amalia von Nassau-Dillenburg", 1680 - 1738) ήταν κόρη του Ερρίκου, Πρίγκιπα του Νάσσαου-Ντίλενμπουργκ. Την περίοδο 1718-1732 ήταν αντιβασίλισσα του Νάσσαου-Ούζινγκεν.
Αγία Μπέγκα

Η Αγία Μπέγκα (πέθανε στις 17 Δεκεμβρίου 693) ήταν κόρη του Πεπίνου του Λάντεν που διετέλεσε Μαγιορδόμος στην Αυστρασία και της συζύγου του Ίττας του Μετς. Όταν πέθανε ο σύζυγος της φόρεσε το μοναχικό πέπλο, ίδρυσε επτά εκκλησίες και οικοδόμησε μια μονή στο Αντέν του ποταμού Μεύση όπου πέρασε τα υπόλοιπα χρόνια της ζωής της σαν ηγουμένη. Η ταφή της έγινε στον Καθεδρικό ναό της Αγίας Μπέγκας στο Αντέν. Η μεγαλύτερη αδελφή της ήταν η Αγία Γερτρούδη του Νιβέλ. Η Αγία Μπέγκα παντρεύτηκε τον Ανσέγκιζελ δεύτερο γιο του επισκόπου Αρνούλφου, επισκόπου του Μετς, μαζί του απέκτησε :

*Πεπίνος του Χέρσταλ 635/640-714, μαγιορδόμος της Νευστρίας, Αυστρασίας & Βουργουνδίας· δούκας & πρίγκιπας των Φράγκων.
*Μάρτιν του Λον β΄ ήμισυ 7ου αι., κόμης του Λoν.
*Κλοτίλδη 650–699, παντρεύτηκε τον Θευδέριχο Γ΄ της Νευστρίας.

Μετά την δολοφονία του συζύγου της η Μπέγκα πήγε για προσκύνημα στην Ρώμη, με την επιστροφή της ίδρυσε επτά εκκλησίες στην Αντέν του Μεύση. Η Αγία Μπέγκα αγιοποιήθηκε και η μνήμη της εορτάζεται στις 17 Δεκεμβρίου. Πολλοί θεωρούν ότι το "Μπεγκικό κίνημα" που εμφανίστηκε τον 12ο αιώνα ιδρύθηκε από την Αγία Μπέγκα, η εκκλησία στην πόλη Λιρ στο Βέλγιο έχει τον ανδριάντα της με την επιγραφή "Αγία Μπέγκα, η ιδρύτρια μας". Μια άλλη θεωρία αναφέρει ότι το κίνημα του Μπέγκ πήρε τον όνομα του από τον ιερέα Λάμπερτ του Μπέγκ που διαδόθηκε υπό την προστασία του.
Τέραν Πέτεγουεϊ

Ο Τέραν Πέτεγουεϊ (αγγλικά: "Terran Petteway", γενν. στις 8 Οκτωβρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/σούτινγκ γκαρντ για το Περιστέρι.
Βερβέν

Το Βερβέν (Γαλλικά: Vervins) είναι γαλλική κοινότητα, υπονομαρχία του νομού Αιν στην περιοχή Ω-ντε-Φρανς στη βόρεια Γαλλία. 

Η πόλη αναφέρεται για πρώτη φορά τον 3ο αιώνα ως "Verbinum" στη Διαδρομή του Αντωνίνου. Το 1870, αρχαιολογικές ανασκαφές ανακάλυψαν ένα ρωμαϊκό θέατρο. Ο πληθυσμός ανέρχεται σε 2.552 κατοίκους (2017). 

Οι κάτοικοι ονομάζονται Βερβενουά (ζ).
Λουίζ Αμπεμά

Η Λουίζ Αμπεμά ("Louise Abbéma", 30 Οκτωβρίου 185310 Ιουλίου 1927) ήταν Γαλλίδα ζωγράφος, που περιστασιακά ασχολήθηκε και με τη γλυπτική και το ντιζάιν. Το έτος γεννήσεώς της αναφερόταν, και αναφέρεται ακόμα σε πολλές πηγές, ως το 1858.
Κώστας Θωμά

Ο Κώστας Θωμά ήταν Ελληνοκύπριος πολιτικός. Διετέλεσε Δήμαρχος Κάτω Πολεμιδιών από το 1986 έως το 2001.
Μπράιτ Ενομπακάρε

Ο Μπράιτ Ενομπακάρε (αγγλικά: "Bright Enobakhare", γενν. στις 8 Φεβρουαρίου 1998) είναι Νιγηριανός επαγγελματίας ποδοσφαιριστής.
Μουσίνα

Η Μουσίνα, γνωστή παλαιότερα ως Μεσσίνα ("Musina", πρώην "Messina"), είναι η βορειότερη πόλη του κράτους της Νότιας Αφρικής. Βρίσκεται κοντά στη συμβολή του ποταμού Λιμπόπο με τον Σαντ Ρίβερ, στην Επαρχία Λιμπόπο, κοντά στα σύνορα με τη Ζιμπάμπουε. Ο πληθυσμός της σύμφωνα με την απογραφή του 2011 είναι 42.678 κάτοικοι, αλλά ο πραγματικός πληθυσμός είναι μικρότερος. Στην περιοχή του δήμου της εξορύσσονται σιδηρομετάλλευμα, γαιάνθρακας, μαγνητίτης, γραφίτης, αμίαντος, διαμάντια, ημιπολύτιμοι λίθοι και χαλκός.
Πέντγια

Ο Πέντγια (εσθ. "Pedja jõgi") είναι ο τέταρτος μεγαλύτερος σε μήκος ποταμός της Εσθονίας, με μήκος 122 χιλιόμετρα, αριστερός παραπόταμος του Έμαγιογκι.

Πηγάζει κοντά στο χωριό Σιμούνα, στα νότια της λοφώδους περιοχής του Πάντιβερε. Ο ποταμός διαρρέει τις επαρχίες («κομητείες») Λέενε-Βίρου, Γιόγκεβα και Τάρτου, και εκβάλλει στον Έμαγιογκι βορειοανατολικά της λίμνης Βόρτσγιαρβ. Στα τελευταία 4 χιλιόμετρα ο Πέντγια, μετά τη συμβολή του με τον Πόλτσαμαα, είναι γνωστός ως Πέντε ("Pede"). Ο μεγαλύτερος οικισμός που είναι κτισμένος στις όχθες του ποταμού είναι η πόλη Γιόγκεβα. Η λεκάνη απορροής του Πέντγια έχει έκταση 2.719 τετραγωνικά χιλιόμετρα.

Ο Πέντγια, στον κάτω ρου του, περνά από το μεγάλο ημι-ομώνυμο Φυσικό Καταφύγιο Άλαμ-Πέντγια, μια προστατευόμενη φυσική περιοχή.
Batuka

Batuka ονομάζεται το τραγούδι της Αμερικανίδας καλλιτέχνιδας Μαντόνα από το δέκατο-τέταρτο στούντιο άλμπουμ της, "Madame X" (2019). Γράφτηκε και παράχθηκε από την ίδια, μαζί με τον μακροχρόνιο συνεργάτη της Mirwais, κσι τον γιο της David Banda να συμμετέχει στην συγγραφή επίσης. Το τραγούδι περιλαμβάνει πίσω φωνητικά των Batukadeiras, μιας ορχήστρας από το Πράσινο Ακρωτήριο, αποτελούμενη μόνο από μαύρες γυναίκες που παίζουν ντραμς στο κομμάτι. Λυρικά το τραγούδι είναι εμπνευσμένο από το δουλεμπόριο Αφρικανών σκλάβων και την αντίσταση τους, ενώ μουσικά επηρεάζεται από το Batuque, ένα είδος μουσικής που προήλθε από το Πράσινο Ακρωτήριο, με στοιχεία afrobeat.

Μουσικοί κριτές το αποκάλεσαν υπνωτικό και ένα από τα καλύτερα σημεία του άλμπουμ. Στις 19 Ιουλίου 2019, κυκλοφόρησε ένα συνοδευτικό μουσικό βίντεο σε σκηνοθεσία του Emmanuel Adjei, όπου η Μαντόνα και οι Batukadeiras τραγουδούν και χορεύουν μαζί δίπλα στη θάλασσα, ενώ πλοία με σκλάβους εμφανίζονται στον ορίζοντα, μια αναφορά στα πλοία που πιστεύεται ότι έφεραν τους πρώτους σκλάβους στο Πράσινο Ακρωτήριο τον 16ο αιώνα. Εκτελέστηκε ζωντανά στην περιοδεία Madame X Tour το 2019-20.
Πέτερ Κρίστιαν Αμπιλγκώρ

Ο Πέτερ Κρίστιαν Αμπιλγκώρ ("Peter Christian Abildgaard", 22 Δεκεμβρίου 174021 Ιανουαρίου 1801) ήταν Δανός ιατρός, κτηνίατρος, φυσιολόγος και φυσιοδίφης.

Γεννήθηκε στην Κοπεγχάγη και σπούδασε ιατρική στο εκεί πανεπιστήμιο. Μετά από αίτημα του Γιόχαν Φρήντριχ Στρούενσε, ο Αμπιλγκώρ ίδρυσε το 1773 την Κτηνιατρική Σχολή της Κοπεγχάγης στην περιοχή Κρίστιανσχαβν, μία από τις παλαιότερες του είδους της στην Ευρώπη, της οποίας η αρχική βιβλιοθήκη συνίστατο από τη συλλογή βιβλίων του ίδιου του Αμπιλγκώρ. Η σχολή αυτή μετεγκαταστάθηκε στο προάστιο Φρέντερικσμπεργκ το 1858, όταν μετεξελίχθηκε στο «Βασιλικό Κτηνιατρικό και Γεωπονικό Πανεπιστήμιο», ενώ σήμερα αποτελεί τη Σχολή Φυσικών Επιστημών του Πανεπιστημίου της Κοπεγχάγης. Ο Αμπιλγκώρ ίδρυσε επίσης την Εταιρεία Φυσικής Ιστορίας στην Κοπεγχάγη, το 1789.

Ως προς τη δική του επιστημονική συνεισφορά, ο Αμπιλγκώρ είναι γνωστός κυρίως από το ότι υπήρξε ο πρώτος στην ιστορία που χρησιμοποίησε τον ηλεκτρισμό για την καρδιακή ανάνηψη ενός ζώου: ένα πρώτο ηλεκτρικό σοκ στην κεφαλή μιας όρνιθας προκαλούσε τον φαινομενικό θάνατο του ζώου, ενώ ένα δεύτερο σοκ, εφαρμοζόμενο στην περιοχή του θώρακα, την επανέφερε στη ζωή. Ως συγγραφέας, ο Αμπιλγκώρ έγραψε πολλά έργα, κτηνιατρικά αλλά ακόμα και ορυκτολογικά. Ασχολήθηκε επίσης με τη μελέτη των φυτών.

Ο Αμπιλγκώρ απεβίωσε στην Κοπεγχάγη σε ηλικία 60 ετών.
Κουκουσός

Η Κουκουσός (ή "Κυκυσός", λατ.: "Coxon" ή "Cucusus," σήμερα Göksun της Τουρκίας) είναι πόλη και περιοχή της επαρχίας Καχραμάνμαρας στην περιοχή της Μεσογείου της Τουρκίας, κοντά σε μία από τις πηγές του ποταμού Τσεϊχάν (αρχαίου Πυράμου), στην αρχαία περιοχή της Καταονίας.
Μπορντέλο

Το Μπορντέλο (ξενόγλωσσος τίτλος: Bordello) είναι βραβευμένη ελληνική κινηματογραφική ταινία, ιστορικού και κοινωνικού περιεχομένου, παραγωγής 1985, σε σκηνοθεσία Νίκου Κούνδουρου.
Νισαντζή Σεχλά Χατζή Αχμέτ Πασάς

Ο Νισαντζή Σεχλά Χατζή Αχμέτ Πασάς (Οθ. Τούρκικα:مارکسمن سهله هاسی احمد پاشا) (Τούρκικα:"Nişancı Şehla Hacı Ahmed Pasha", ? - Φεβρουάριος 1753) ήταν Οθωμανός πολιτικός. 

Την περίοδο 1740-1742 ήταν ο Μεγάλος Βεζίρης της Οθωμανικής Αυτοκρατορίας, και την περίοδο 1748-1751 ήταν Κυβερνήτης της Οθωμανικής Αιγύπτου. 

Η οικογένειά του ήταν από το Αλαϊγιέ της Αττάλειας. Διορίστηκε ως Νισαντζή "nişancı" (μία από τις υψηλότερες γραφειοκρατικές θέσεις), λίγο πριν γίνει μεγάλος βεζίρης το 1740.
Ο Γκριντς

Ο Γκριντς (αγγλικά: The Grinch) είναι Αμερικανική κωμική ταινία παραγωγής 2018 βασισμένη
Μπάτε σκύλοι αλέστε

Μπάτε σκύλοι αλέστε (αγγλικά: The Secret Life of Pets) είναι Αμερικανική κωμική ταινία παραγωγής 2016 βασισμένη
Πάουλα Πρεράντοβιτς

Η Πάουλα Πρεράντοβιτς (1887 – 25 Μαΐου 1951) (Paula Preradović, γνωστή και ως Πάουλα φον Πρεράντοβιτς αλλά και Πάουλα Μόλντεν από το επώνυμο του συζύγου της Ερνστ Μόλντεν) ήταν Αυστριακή ποιήτρια και πεζογράφος. Το 1947 έγραψε τους στίχους του Εθνικού Ύμνου της Αυστρίας (Land der Berge, Land am Strome).
Οι Ευχούληδες

Οι Ευχούληδες (αγγλικά: Trolls) είναι Αμερικανική κωμική ταινία κινουμένου σχεδίου παραγωγής του 2016.